Document ID: 31986R0254

*****
ΚΑΝΟΝΙΣΜΟΣ (ΕΟΚ) αριθ. 254/86 ΤΗΣ ΕΠΙΤΡΟΠΗΣ
της 4ης Φεβρουαρίου 1986
για τη θέσπιση των λεπτομερειών εφαρμογής σχετικά με την προοδευτική κατάργηση των ποσοτικών περιορισμών που εφαρμόζονται στα κράτη μέλη, εκτός από την Ισπανία και την Πορτογαλία, για τις κονσέρβες σαρδέλας και τόνου προέλευσης Ισπανίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας, και ιδίως το άρθρο 175,
τον κανονισμό (ΕΟΚ) αριθ. 3796/81 του Συμβουλίου της 29ης Δεκεμβρίου 1981 περί κοινής οργανώσεως αγοράς στον τομέα των προϊόντων αλιείας (1), όπως τροποποιήθηκε τελευταία από την πράξη προσχώρησης, και ιδίως το άρθρο 19 παράγραφος 4,
Εκτιμώντας:
ότι το άρθρο 19 παράγραφος 4 του κανονισμού (ΕΟΚ) αριθ. 3796/81 επιτρέπει στα κράτη μέλη, μέχρις ότου τεθεί σε εφαρμογή κοινοτικό καθεστώς για την εισαγωγή κονσερβών σαρδέλας και τόνου, να διατηρήσουν για τα προϊόντα αυτά, έναντι των τρίτων χωρών, τους ποσοτικούς περιορισμούς που εφαρμόζονται κατά την έναρξη ισχύος του εν λόγω κανονισμού·
ότι η πράξη προσχώρησης προβλέπει την προοδευτική κατάργηση και την εξάλειψη, κατά τη διάρκεια συγκεκριμένων μεταβατικών περιόδων, των ποσοτικών περιορισμών που ισχύουν για τα σχετικά προϊόντα·
ότι πρέπει να καθοριστεί ο ρυθμός με τον οποίο θα καταργηθούν αυτοί οι ποσοτικοί περιορισμοί·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως των Προϊόντων Αλιείας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι ποσοτικοί περιορισμοί που αναφέρονται στο άρθρο 175 της πράξης προσχώρησης, που εφαρμόζονται στις κονσέρβες σαρδέλας και τόνου, καταργούνται προοδευτικά σύμφωνα με τον τρόπο που προβλέπεται στο άρθρο 2.
Άρθρο 2
Οι εξαγωγές της Ισπανίας προς τα κράτη μέλη της Κοινότητας με τη σύνθεσή της πριν από την 1η Ιανουαρίου 1986, τα οποία εφαρμόζουν κατά την ημερομηνία της 1ης Ιανουαρίου 1985 ποσοτικούς περιορισμούς δυνάμει του άρθρου 19 παράγραφος 4 του κανονισμού (ΕΟΚ) αριθ. 3796/81, πραγματοποιούνται:
- όσον αφορά τα παρασκευάσματα και τις κονσέρβες σαρδέλας που υπάγονται στη διάκριση 16.04 Δ του κοινού δασμολογίου:
- από την 1η Μαρτίου 1986, στο όριο των 500 τόνων,
- από την 1η Ιανουαρίου 1987, στο όριο των 610 τόνων,
- από την 1η Ιανουαρίου 1988, στο όριο των 720 τόνων,
- από την 1η Ιανουαρίου 1989, στο όριο των 830 τόνων,
- από την 1η Ιανουαρίου 1990, στο όριο των 940 τόνων,
- από την 1η Ιανουαρίου 1991, στο όριο των 1 050 τόνων,
- από την 1η Ιανουαρίου 1992, στο όριο των 1 160 τόνων,
- από την 1η Ιανουαρίου 1993, στο όριο των 1 270 τόνων,
- από την 1η Ιανουαρίου 1994, στο όριο των 1 380 τόνων,
- από την 1η Ιανουαρίου 1995, στο όριο των 1 500 τόνων,
- από την 1η Ιανουαρίου 1996, χωρίς όριο·
- όσον αφορά τα παρασκευάσματα και τις κονσέρβες τόνου που υπάγονται στη διάκριση 16.04 Ε του κοινού δασμολογίου:
- από την 1η Μαρτίου 1986, στο όριο των 300 τόνων,
- από την 1η Ιανουαρίου 1987, στο όριο των 415 τόνων,
- από την 1η Ιανουαρίου 1988, στο όριο των 530 τόνων,
- από την 1η Ιανουαρίου 1989, στο όριο των 645 τόνων,
- από την 1η Ιανουαρίου 1990, στο όριο των 760 τόνων,
- από την 1η Ιανουαρίου 1991, στο όριο των 875 τόνων,
- από την 1η Ιανουαρίου 1992, στο όριο των 1 000 τόνων,
- από την 1η Ιανουαρίου 1993, χωρίς όριο·
Άρθρο 3
Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Μαρτίου 1986.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 4 Φεβρουαρίου 1986.

Labels: 3
17
18